GenTMBapp, tots els teus serveis, al palmell de la mà | GenTMB
Es tracta d’una aplicació mòbil al servei de tots els treballadors de TMB que et permetrà fer les principals gestions amb l’empresa, des d’on tu triïs i sense pèrdua de temps en desplaçaments innecessaris.
Albert Piqué / 05.12.18 - 09:42h
La primera versió, que a partir de la propera setmana podràs descarregar-te aquí per a telèfons Android i iOS, incorpora els rebuts de salaris de les nòmines de gener a octubre de l’any 2018. També et permet accedir al “Cerca persones” i al canal de notícies internes i externes de la companyia.
Com que és un projecte viu i en constant evolució, en properes actualitzacions s’hi aniran afegint serveis com la possibilitat d’escollir servei, períodes de vacances, descans, canvis de lletra de festa, model de descans i grup de festes oficials, ser els primers a assabentar-se de les ofertes, promocions i regals del Club GenTMB, actualitzar dades bancàries, dades personals i familiars, accedir a les consultes bàsiques del treballador o a l’informe mèdic laboral, entre d’altres. Alhora, es millorarà la interfície fent-la més intuïtiva i atractiva, per millorar així l’experiència d'usuari.
Accedir-hi és molt fàcil! Només cal que et descarreguis GenTMBapp, disponible per a dispositius Android i iOS, que n’acceptis les condicions d’ús, t’hi identifiquis amb el teu usuari (umXXXXX o utXXXXX) i la mateixa contrasenya que fas servir per accedir als dispositius corporatius (PC, intranet...).
Per instal·lar-te l’aplicació, consulta el Manual d’instal·lació que trobaràs al peu de l'article i, si tens cap dubte o problema sobre el funcionament, com ara problemes amb l’accés o la descàrrega, el rendiment de l’aplicació, etc., tens un suport d’ajuda en línia o bé pots posar-te en contacte amb el CST.
Un cop ja siguis usuari de GenTMBapp, podràs fer arribar els comentaris i suggeriments que tinguis a través de l’adreça de correu GenTMBappInfo@tmb.cat .
Aquest canal nou pretén facilitar les gestions quotidianes als treballadors i millorar la comunicació. És un projecte que s’està desenvolupant conjuntament entre les àrees operatives i funcionals, l’àrea de tecnologia i el servei de comunicació interna.
guia_genttmbapp_v3.pdf
condicions_us_gentmbapp_catala.pdf
Formació / Atenció al client / Comunicació / Informació al client / Tecnologia / Usuaris